06130005 | Jaarboeke 2017 | Universiteit van Pretoria
06130005 Fakulteit Teologie Duur van studie: 4 jaar Totale krediete: 504
Hierdie program het ten doel om kerklike teologiese opleiding én vorming te verskaf en behels twee aspekte, naamlik ’n algemeen-kerklike aspek en ’n kerkspesifieke aspek.
Die struktuur van die program word bepaal deur ’n balans tussen (1) die Bybelwetenskaplike, (2) histories-sistematiese en (3) toegepaste dimensies van die Teologie.
Die uitkoms waarop die program gerig is, is teoreties-onderlegde praktiese vorming met die oog op 'n breë spektrum van kerklike bediening. Vir hierdie doel word ’n sekere deel van die program in samewerking met kerklike vennote wat die program ondersteun, aangebied.
’n Student wat vir hierdie program registreer, moet aan die begin van elke jaar sy of haar leergang aan die Dekaan vir goedkeuring voorlê.
gebaseer op die NBT)
Akademiese geletterdheid: VAG 110 en VAG 120 gedurende die eerste studiejaar van die program afgehandel word. VAG 110 is nie verpligtend as die kandidaat op grond van die NSS-simbool vir Afrikaans vrygestel is nie. Alle studente moet VAG 120 slaag as deel van die voorgeskrewe leerplan.
Rekenaargeletterdheid: Die volgende module moet gedurende die eerste jaar van studie afgehandel word: AIM 101 of AIM 102 (of AIM 111 en AIM 121).
OST 410 behels ’n onafhanklike studie oor ’n onderwerp in enige van die vakke van die BTh-leergang (Praktykvorming uitgesluit) onder leiding van ’n dosent van die betrokke departement.
1. Om tot modules van die tweede studiejaar toegelaat te word, moet ’n student in minstens sewe semestermodules slaag, tensy die Dekaan anders beslis.
2. Om tot modules van die derde studiejaar toegelaat te word, moet ’n student in minstens 15 semestermodules slaag, waarby ingesluit Grieks 110 en 120 en Hebreeus 110 en 120, tensy die Dekaan anders beslis.
3. Om tot modules van die vierde studiejaar toegelaat te word, moet ’n student 24 semestermodules slaag, waarby ingesluit Grieks 210 en 220 en Hebreeus 210 en 220, tensy die Dekaan anders beslis.
Die Dekaan mag op aanbeveling van die betrokke fakulteitskomitee, ’n student akademies uitsluit deur die registrasie vir die bepaalde jaar of vir die volgende jaar te beëindig, indien hy/sy nie aan die minimum vereistes voldoen nie. U mag teen akademiese uitsluiting appelleer, maar dit is wenslik om enige probleme so gou moontlik op te los. Raadpleeg u dosent sodra u probleme met u studies ondervind.
Twee semster modules van 'n ander fakulteit. Die kredietwaarde mag nie meer as 24 wees nie.
Inleiding tot narratologie en Ou-Testamentiese eksegese: Capita selecta: Rut, Kronieke, Esra, Nehemia
Poëtiese en apokaliptiese literatuur 321
Metodiek van eksegese en die Vroeë Profete 311
Vorming met die oog op die algemene bedieningspraktyk. Gemeenskapsbetrokkenheid in samewerking met die kerklike vennote.
Johannese literatuur 311
Inleiding, teologie en eksegese van Johannes Hermeneutiek.
Lukaanse literatuur 321
Inleiding, teologie en eksegese van Lukas. Inleiding, teologie en eksegese van Handelinge.
Vyf (5) semester modulesvan die voorgeskryfde lys. In net een vak mag altwee modules gekies word.
Onafhanklike studie 410
Skripsie gebaseer op onafhanklike leeswerk en navorsing in een van die vakke in die BTh-leergang (Praktykvorming uitgesluit).
Die Pentateug 410
Bestudering van die Pentateug (insluitend hermeneutiese perspektief).
Kerkgeskiedenis in Afrika en Suid-Afrika 321
Afrika- en Suid-Afrikaanse kerkgeskiedenis II (algemeen en kerkspesifiek).
Inleiding, teologie en eksegese van die outentieke Paulusbriewe. Inleiding, teologie en eksegese van die Algemene Briewe.
Liturgy, homiletics en hymnology 321
Himnologie en Homiletiek II. Pastorale Berading II.
Hedendaagse vraagstukke in die Sistematiese Teologie 321
Bio-etiek. Filosofies-teologiese vraagstukke.
Missionale ekklesiologie in eietydse konteks 321
Missionêre ekklesiologie. Missionêre diakonaat en eko-praktyk.
Profetiese literatuur 420
Teologie van die Ou Testament 322
Teologie van die Ou Testament.
Teologie en etiek van die Nuwe Testament 322
Teologie en etiek van die Nuwe Testament.